Heger, Eduard, podpredseda vlády a minister financií SR (2020-07-14):
Musím však povedať, že viac-menej zaznelo, myslím si, že každý mal možnosť si povedať, čo potreboval, zaznelo všetko asi, čo ste povedať chceli, takže ja skúsim to teda na záver len zhrnúť a skúsim aj zareagovať ešte na teda posledné veci, ktoré tu zazneli. Dnes ráno, keď som prišiel vlastne do parlamentu s týmto, s touto novelou rozpočtu, a to je to najdôležitejšie, čo treba povedať, že je to novela rozpočtu. Je to novela rozpočtu predchádzajúcej vlády a darmo sa tu bude pán exminister snažiť vyviňovať a podobne. Vieme, že zvykom minulých vlád bolo veci v rozpočte skrývať, tajiť, kamuflovať a, žiaľ, aj klamať. Takto bol zostavený aj rozpočet na rok 2020 a dnes vidíme a je to, to aj medializujeme, myslím si, že verejnosť môže vidieť, čo všetko, akých kostlivcov v skrini nachádzame, ako podfinancované rezorty nachádzame, a to všetko len kvôli tomu, aby sa zmestili do toho ich potrebného čísla pol percenta HDP, lebo inak by neprešli Európskou komisiou. Tieto chyby sme museli opraviť, tých kostlivcov, ktorí sa dali, sme zo skrine vyhodili, žiaľ, mnohí sa vyhodiť nedali, pretože ako som hovoril, už nejedenkrát boli podpísané na poslednú chvíľu mnohé pre štát nevýhodné zmluvy, ktoré, žiaľ, budeme aj my za našej vlády musieť platiť a doplácajú na to všetci občania. O to viac, že doplácame na ne práve v takomto náročnom čase koronakrízy. Zrejme si ani oni ešte neuvedomovali, že môže byť dopad tej koronakrízy taký zlý a na Slovensku ako na malú otvorenú ekonomiku, ktorá má zhumpľované podnikateľské prostredie aj kvôli tomu, že predchádzajúce vlády sa oň vôbec nestarali, tak spôsobuje, že práve aj podnikatelia sú ťažko skúšaní. A to je následok, to je následok a vplyv práve predchádzajúcich vlád. Hneď ráno aj vlastne počas celého dňa sme svedkami toho, ako sa pán exminister Kamenický a predstavitelia SMER-u snažia vyviniť zo všetkých týchto chýb a všetkých týchto zlomyseľností, ktoré na Slovensku napáchali a ktoré, ktoré, žiaľ, my musíme znášať, ale nie my ako vláda, ale, žiaľ, aj občania Slovenskej republiky. Táto novela štátneho rozpočtu prináša pravdu, prináša opravu a myslím si, že práve aj tie čísla hovoria o tom, že vytvárame dostatok priestoru na to, aby sme zmiernili dopady pandémie. Zachraňujeme v tomto rozpočte aj zdravotníctvo, Sociálnu poisťovňu, ako som hovoril, a poskytujeme aj finančnú pomoc najohrozenejším skupinám obyvateľstva. Pán Kamenický tu hovoril o tom, že sa usmievame. No my sa určite neusmievame, neviem, kto sa usmieva. Trošku som sa zamyslel aj nad tým, ako je možné pozerať sa do pléna plného rúšok a vidieť úsmevy, ale okej, to teraz je vedľajšie. My sa určite neusmievame, pretože si myslíme, že táto situácia je veľmi vážna a pravdupovediac je nám skôr smutno z toho, v akom stave sme Slovensko našli po 12-ročnom vládnutí strany SMER. Keď hovoril aj pán Kamenický vlastne o 34 mld. eur a hovoril, tak musíme si povedať, že aj tuto viac-menej hovoril kritiku do vlastných radov, pretože dobre vieme, že práve nevyčerpané eurofondy tvoria veľkú časť tejto sumy. To je práve to, v čom Slovensko výrazne zaostávalo. A keď tu potom moralizuje a opäť káže o tom, ako je dôležité míňať európske peniaze, a pritom čerpanie na konci programového obdobia je na úrovni 30 %, tak myslím si, že väčšiu kritiku si nemohol vystaviť sám sebe ako to práve, čo povedal. Takže z toho teda 9 miliárd. Samozrejme, prichádza tu nové programové obdobie, kde budú nové miliardy, uvidíme, koľko bude tá finálna suma, ale asi je úplne samozrejmé, že to čerpanie musí byť iné, podstatne rýchlejšie, podstatne transparentnejšie. A to je záväzok, ktorý sme si dali aj na začiatku volebného obdobia. Samozrejme, je tu ďalšia suma v rámci New Generation Fund, o ktorom sa bude v najbližších dňoch rokovať aj na európskej úrovni a uvidíme, ako vlastne toto rokovanie dopadne, ale, samozrejme, tieto peniaze bude tiež veľmi potrebné veľmi efektívne využiť a investovať, čiže nielen minúť, ale investovať. O tom hovoríme pravidelne, hovoríme o tom už niekoľko týždňov, odkedy je táto informácia známa. Takže považujem tieto slová pána exministra ako naozaj také strašenie, klamanie, ale čo iné im ostáva. Som hovoril, robiť opozičnú politiku dobre, nie je ľahké. Chápem, že pán minister, pán exminister začína, že sa to učí. Zatiaľ tu naozaj len múti vodu. Vypočítavať o tom, koľko trvá rozprava o novele zákona a či tu je o to záujem alebo nie, tak to sa musíte pozrieť do vlastných radov. Pretože ako iste viete, vždy keď bola rozprava k štátnemu rozpočtu za vašich vlád, tak najviac vystúpení mali opoziční poslanci. Dnes ste vystúpil sám. Takže sa porozprávajte s vlastnými kolegami. Tá kritika opäť bola do vlastných radov, takže; a po druhé, porovnávať novelu vášho rozpočtu, opäť, vášho rozpočtu, kde sme potrebovali len opraviť chyby a zapracovať výdavky na pandémiu; my sa tu nebudeme teraz rozplývať nad vaším zlým rozpočtom, ktorý ste nastavili. Takže, ale samozrejme, bolo vidieť, že vám to ležalo na srdci, takže ste tomu venovali patričnú pozornosť, čo úplne berem. Takisto hovoríte, že nás dobiehajú vlastné čísla. No myslím si, že v prvom rade vás dobiehajú vlastné čísla. Aj to, že musíme novelizovať rozpočet a musíme tam zapracovať tie, tie nedostatky, ktoré ste tam vy nedali len preto, aby ste sa zmestili do nula celá, je práve to, že tento výrok opäť platí, platí pre vás. Osobne úplne si myslím, že práve to, čoho sme tu boli svedkami, je naozaj, že si snažíte zachrániť, tak poviem, zadok aj vašej strany, pretože vieme, že tu máte silnú konkurenciu v pánovi Pellegrinim a, tak jak som povedal, mútite vodu a snažíte sa vzbudiť pozornosť rôznymi výrokmi, ktoré si myslím, že nestoja ani za komentár. Takže áno, budete si pamätať naše vyjadrenia veľmi dobre. Pamätajte si ich. My si pamätáme tie vaše a tie vás, tie dnes dobiehajú. Takže ak aj hovoríme o; ešte sa vrátim krátko teda k prognózam, k prognózovanému deficitu. Ja naozaj žasnem nad opäť ďalšími vašimi výrokmi. Vy zrejme, asi ja som, tak asi na základe toho asi, si hovorím, že vy asi máte tú krištáľovú guľu, keďže tu svätosväte tvrdíte, čo by ste chceli vidieť a podobne. Tak sme povedali, že na základe prognózy júnovej opravujeme váš rozpočet o čísla, či už je to práve tie chyby, ktoré sú v tom rozpočte, ale aj o výdavky, ktoré súvisia s pandémiou. Je to všetko prognóza. Sme uprostred roka a je to prognóza, čiže my musíme naprognózovať nejaké, nejaké výdavky na základe toho, čo sme videli. Ale nachádzame sa vo veľmi turbulentnom období a porovnávať dobré počasie s najväčšou búrkou, akú kedy Slovensko zažilo, je úplne scestné. Takže, ale, samozrejme, ak to nechcete vidieť, resp. vy to aj vidíte, ale potrebujete tu opäť zavádzať ľudí a hovoriť o tom, ako sa porovnáva deficit 1,3 mld. s 11 miliardami. Áno, môžme o tom hovoriť, ale asi ste nepostrehli v tom prípade, že je tu naozaj najväčšia kríza, aká tu bola za posledných 70 rokov a, samozrejme, v takom prípade váš 1,3-miliardový odskok od nuly, ktorú ste sľubovali, môže pôsobiť zanedbateľne, ale opäť hovoríme o krízovom, krízovom vývoji situácie, krízových okolnostiach a práve preto aj Európska komisia povypínala všetky mechanizmy, ktoré normálne má. Takže my sa nebavíme o mierovom stave. My sa naozaj bavíme o tej najväčšej búrke, akú kedy svet v novodobej histórii zažil. Takže takto treba podľa mňa pristupovať aj k tým číslam, ale, samozrejme, vám sa to do tej vašej rétoriky nehodí, pretože potrebujete sa vyviniť. Takže hľadáte opäť vinníka niekde inde, ale v poriadku, ja s tým problém nemám. Takže preto tu ponúkate aj rôzne ilúzie o tom, aké čísla v rozpočte mali byť a podobne. Ale to, na to nemá význam ani reagovať, pretože ja dobre viem, že vy nemáte otvorené uši na to, aby ste počúvali, vy si proste chcete povedať svoje, aby ste mohli zavádzať. Takže toľko, toľko k rozpočtu. Ja v každom prípade sa chcem poďakovať všetkým poslancom, ktorí podporili tento návrh aj v prvom čítaní. Prosím vás aj o podporu v druhom čítaní. Ide o to, aby sme pripravili proste prostriedky na možné čerpanie v druhom polroku. Samozrejme, veľmi intenzívne pracujeme na rozpočte na rok 2021, ktoré je tiež veľmi ťažké práve v tomto čase neistôt zostavovať. Ale urobíme všetko pre to, aby bol čo najpresnejší, aby sme nastavili všetky čísla tak, aby sme mohli sa potom podľa nich aj budúci rok správať. Toto je podstatne dôležitejšie, tento rozpočet, len ako som povedal, novelizujeme rozpočet, ktorý tu bol. Takže ďakujem vám aj za vašu podporu a prajem ešte pekný deň.